Social- og sundhedshjælper eller social- og sundhedsassistent til Ringkøbing Helhedspleje
Er du vores næste kollega? 
Har du fagligheden på plads – og lyst til en arbejdsdag med mennesker, mening og masser af godt kollegaskab? Så læs med.
I Ringkøbing Helhedspleje arbejder vi for at skabe hjemmepleje i verdensklasse. Det betyder ikke, at vi forventer, at du kan det hele. Det betyder, at vi forventer, at vi hjælper hinanden med at blive bedre.
Hos os får du en hverdag, hvor faglighed og nærvær går hånd i hånd – og hvor der også er plads til et godt grin.

Hvem er du?
Måske er du erfaren. Måske er du nyuddannet. Det vigtigste for os er, at du:
· er uddannet social- og sundhedshjælper eller social- og sundhedsassistent
· har lyst til at gøre en forskel for borgerne i deres eget hjem
· møder mennesker med nærvær, respekt, faglighed og godt humør
· arbejder selvstændigt og kan bevare overblikket i en travl hverdag
· trives med variation og med at møde mange forskellige mennesker
· har lyst til at bruge og udvikle din faglighed
· er en god kollega, der bidrager til fællesskabet

En arbejdsdag, der ikke ligner alle de andre
Som en del af Ringkøbing Helhedspleje kommer du tæt på borgerne i deres hverdag.
Du møder mennesker med forskellige liv, behov og ønsker. Nogle dage går som planlagt. Andre dage kræver lidt ekstra faglighed, kreativitet eller en snak med en kollega.
Og det er netop det, der gør jobbet spændende.
Du arbejder tæt sammen med dine kolleger og med blandt andre sygeplejersker, visitatorer og terapeuter. Sammen finder vi de bedste løsninger for borgeren.

Det praktiske
· Opgaver efter kompetencer og uddannelse
· 37 timer om ugen eller efter aftale, fast stilling. 
· Tiltrædelse 01.11.26, eller tidligere
· Primært dagvagter, men der er også mulighed for blandede vagter
· Weekendvagt hver 2. eller 3. weekend


Du bliver ikke bare kastet ud i det
Vi ved, at en god start betyder meget.
Derfor får du en grundig introduktion og onboarding, så du lærer både jobbet, borgerne og dine nye kolleger godt at kende.
Du får også en mentor, som du kan sparre med undervejs.
Når du først er landet godt i jobbet, fortsætter vi med at udvikle os sammen. Vi har fokus på blandt andet rehabilitering, tidlig opsporing og faglig udvikling.

Det vigtigste: Vi er et hold
Vi tror på, at en god arbejdsplads skabes af mennesker, der vil hinanden.
Hos os hjælper vi hinanden – også når telefonen ringer, og dagen pludselig tager en anden drejning.
Vi har plads til forskellighed, faglig sparring, humor og de små snakke i hverdagen.
Kort sagt: Du skal kunne være dig selv, bruge din faglighed og vide, at du ikke står alene.

Skal vi have en snak?
Lyder det som noget for dig – så er det måske netop dig, vi mangler på holdet. 

Har du lyst til at besøge os eller hører mere om stillingen så er du meget velkommen til at kontakte os. Teamleder Kirstine Plesner tlf.: 20759198.
Vi indkalder løbende til samtaler.
Se filmen med Camilla der giver en rundvisning i Ringkøbing Helhedspleje og fortæller lidt om hverdagen.

https://app.skyfish.com/shared-link/pin5y37h?sortBy=name-asc

